Statistic, PIB pet capita în România la momentul actual este egal cu cel al Austriei din 1987.

„Realităţile economico-sociale ne spun că nu avem cum să prindem Vestul din urmă. Nu există nimic care să mă facă să cred că în 15 ani vom putea creşte PIB/capita de 3 ori. Dacă Austria, de exemplu, ar sta pe loc, nouă ne-ar lua peste 20 de ani să recuperăm. Dar ei nu vor sta pe loc, astfel încât este foarte dificil să recuperăm această diferenţă. Însă nu trebuie neapărat să privim cu pesimism aceste date statistice. Eu cred că ceea ce trebuie să facem este să recuperăm diferenţa de 10 ani faţă de celelalte ţări din Europa Centrală. Pentru asta, este suficient doar să facem mai puţine greşeli decât fac ei şi să evităm să picăm în aceleaşi capcane în care pică ei, cum ar fi capcana autoritarismului“, a spus Toader.

Consultantul susţine că în ultimii 15 ani România a reuşit să facă pariurile corecte, prin aderarea la Uniunea Europeană şi la NATO.

În ceea ce priveşte viitorul, Şerban Toader nu crede că economia va mai întâlni prea curând performanţele din ultimii 15 ani, dar va continua să progreseze.

”Peste 15 ani o să avem autostrăzile pe care acum le visăm, o agricultură performantă, şcoli şi spitale mai bune“, a sustinut el.